Mona Grudt

Mona Grudt (født 1971) er en norsk journalist, redaktør, programleder og modell. Hun vant Miss Universe i 1990. Hun er per 2025 den eneste norske statsborger som har vunnet denne kåringen.

Ved siden av modellyrket har Grudt arbeidet som journalist og spaltist i flere kvinne- og ukeblader og har også vært redaktør av Ditt Bryllup (1996–2014). Hun har også ledet missekåringen Frøken Norge på TVNorge og vært programleder for TopModel og quizshowet Fullt hus (begge på TV3). I 1990–årene gjestet hun TV-serier både i USA, Norge og Danmark, blant annet det amerikanske talkshowet The Late Show with David Letterman i 1990 og hadde en gjesterolle i serien Star Trek: The Next Generation i 1991 (fra perioden hun bodde i USA 1990–1997).

I 2007 deltok hun i danseprogrammet Skal vi danse på TV 2 og året etter deltok hun i, og vant, en spesialversjon bestående av tidligere deltakere.

 Privatliv 
Grudt var gift med motefotograf Lasse Berre fra 1995 til 1999 og med amerikanske Brody Bittrick fra 2005 til 2012. Hun har siden 2021 vært gift med islandske Bjørgvin Thorsteinsson. De ble separerte i august 2023.

 Referanser 

 Eksterne lenker 

  Offisiell hjemmeside



Kategori:Norske modeller
Kategori:Norske redaktører
Kategori:Norske TV-programledere
Kategori:Vinnere av Miss Universe
Kategori:Vinnere av Frøken Norge
Kategori:Skal vi danse-deltakere
Kategori:Programledere for TVNorge
Kategori:Programledere for Viasat
Kategori:Personer fra Stjørdal kommune